དེ་བཞིན་ནཱ་སཱའི་སྟངས་འཛིན་འོག་༡༩༧༦ཟླ་༧ཚེས་༢༠ཉིན་ཝ་ཀིང་དང་པོ་ཞེས་པའི་མི་མེད་ཀྱི་མཁའ་གྲུ་ཞིག་གཟའ་མིག་དམར་ཐོག་བཏང་ཡོད་པ་དང་མི་རིང་བར་ལོ་དེ་གའི་ཟླ་བ་༩ཚེས་༣ཉིན་ཝ་ཀིང་གཉིས་པ་དེ་བཏང་ཡོད།༡༩༨༡ཟླ་བ་༤ཚེས་༡༢ཉིན་ཀོལོམབིཡ་ཞེས་པའི་མཁའ་གྲུ་གསར་པ་ཞིག་བཏང་ཡོད་པ་དང་འདི་ནི་སྔོན་གྱི་མཁའ་གྲུ་དང་མི་འདྲ་བར་འགྲུལ་སྐྱེལ་གནམ་གྲུ་བཞིན་ཕར་འགྲོ་ཚུར་འོང་གཉིས་ཀ་བྱེད་ཐུབ་པ་དང་ཡང་ཡང་བེད་སྤྱོད་བྱེད་ཆོག་པས་མཁའ་བསྐྱོད་ཀྱི་ལས་གཞི་དེ་དག་ལས་སླ་བ་དང་འགྲོ་སོང་ཆུང་དུ་བཏང་ཐུབ་ཡོད།༡༩༨༦ཟླ་༡ཚེས་༢༦ཉིན་ཅ་ལེན་ཇར་ཞེས་པའི་མཁའ་གྲུ་དེ་ས་གཞི་ནས་འཕུར་བསྐྱོད་ཀྱི་སྐར་ཆ་ཁ་ཤས་རྗེས་བར་སྣང་སུ་གས་འཐོར་བྱུང་ནས་འགྲུལ་བཞུད་བྱེད་མཁན་གནམ་རིག་པ་དྲུག་པོ་ཚེ་སྲོག་ཤོར་བ་དང་།དེར་ཁག་བཏགས་ཏེ་ནཱ་སཱའི་ལས་གཞི་དང་བདེ་འཇགས་ཀྱི་སྒྲིག་གཞིའི་ཐད་སྐྱོན་བརྗོད་བྱེད་མཁན་ཤིན་ཏུ་མང་པོ་བྱུང་བ་དང་འབྱུང་འགྱུར་ལས་གཞིའི་ཐད་དཀའ་ངལ་མང་དག་ཅིག་འཕྲད་ཡོད།